Քամինգ աութի ազգային օր

Քամինգ աութի ազգային օր (ՔԱԱՕ) (), ԼԳԲՏ-ի մասին ամենամյա իրազեկման օրը նշվում է հոկտեմբերի 11-ին, լեսբիներին, գեյերին, բիսեքսուալներին և տրանսգենդերներին (ԼԳԲՏ) աջակցելու համար (և երբեմն այլ խմբերին, որոնք սովորաբար խմբավորված են ԼԳԲՏ համայնքում) քամինգ աութ կատարել։ Առաջին անգամ այն նշվել է 1988 թվականին Միացյալ Նահանգներում; սկզբնական գաղափարը հիմնված էր անձի ազատության ֆեմինիստական և հոմոսեքսուալ ոգու վրա, ինչը նաև քաղաքական ժեստ էր։ Հիմնական համոզմունքն այն է, որ հոմոֆոբիան ծաղկում է լռության և անտեղյակության մթնոլորտում, և եթե մարդիկ իմանան, որ նրանց շրջապատում կան մարդիկ, որոնք լեսբիներ կամ գեյեր են, նրանք շատ ավելի քիչ հակված կլինեն հոմոֆոբ կամ ճնշող հայացքներ պահպանել։

Պատմություն
ՔԱԱՕ-ն հիմնվել է 1988 թվականին Ռոբերթ Էյչբերգի և Ջին Օ'Լիրիի կողմից։ Էյչբերգը, որը մահացել է 1995 թվականին ՁԻԱՀ-ից առաջած դժվարությունների պատճառով, հոգեբան է եղել Նյու Մեքսիկոյից և «Փորձը» () անձնական աճի դասընթացի հիմնադիր։ Օ'Լիրին բացահայտ լեսբուհի քաղաքական առաջնորդ և ակտիվիստ էր Նյու Յորքից։ Այդ ժամանակ նա նաև Գեյերի իրավունքների ազգային պաշտպանների նախագահն էր Լոս Անջելեսում։ ԼԳԲՏ ակտիվիստները, ներառյալ Էյչբերգին և Օ'Լիրիին, չէին ցանկանում պաշտպանաբար արձագանքել հակա-ԼԳԲՏ ակցիային, քանի որ հավատում էին, որ դա կանխատեսելի կլինի։ Սա հանգեցրել է նրանց ստեղծել ՔԱԱՕ-ն և նշել քամինգ աութները։ Հոկտեմբերի 11 ամսաթիվն ընտրվել է, որովհետև դա 1987 թվականին Վաշինգտոնում տեղի ունեցած լեսբի և գեյ անձանց մարդու իրավունքների համար երթի տարեդարձն էր։Շատ մարդիկ կարծում են, որ նրանք չեն ճանաչում գեյ կամ լեսբի որևէ մեկին, բայց, ըստ էության, բոլորն էլ ճանաչում են նրանց։ Շատ կարևոր է, որ մենք դուրս գանք և մարդկանց տեղյակ պահենք, թե ով ենք մենք և նրանց ազատենք իրենց վախերից ու կարծրատիպերից ։

– Ռոբերթ Էյչբերգ, 1993

ՔԱԱՕ-ն սկզբնապես կառավարվում էր Արևմտյան Հոլիվուդում գտնվող Գեյերի իրավունքների ազգային պաշտպանների գրասենյակներից։ Առաջին անգամ այն անցկացվել է 18 նահանգներում, արժանանալով ագզային մեդիայի ուշադրությանը։ Երկրորդ տարի ՔԱԱՕ-յի գրասենյակը տեղափոխվել է Նյու Մեքսիկո նահանգի Սանտա Ֆե քաղաք և մասնակից նահանգների թիվն աճել է մինչև 21-ը։ 1990 թվականին ՔԱԱՕ-ն արդեն անցկացվում էր բոլոր 50 նահանգներում և 7 այլ երկրներում։ Մասնակցությունը շարունակել է աճել և 1990 թվականին ՔԱԱՕ-ն կապեր է հաստատել Մարդու իրավունքների արշավի հետ։

Նշանակություն
Քամինգ աութի ազգային օրը նշվում է ամեն տարի քամինգ աութները նշելու և ԼԳԲՏ համայնքի ու քաղաքացիական իրավունքների շարժման մասին իրազեկումը բարձրացնելու համար։ Ծիսակատարությունների առաջին տասնամյակները նշվել են այն բանով, որ մի շարք հասարակական գործիչներ քամինգ աութ են կատարում՝ հաճախ մեդիայում։ Այս ամենն արվում էր այն բանի համար, որ մեյնսթրիմն աճի և յուրաքանչյուր մարդ հասկանա, որ ճանաչում է առնվազն մեկ անձի, ով լեսբի կամ գեյ է։ Ներկայումս, քանի որ Արևմտյան երկրներում որպես լեսբի կամ գեյ քամինգ աութն արդեն այդքան վտանգավոր չէ, ՔԱԱՕ-ն սկսել է տոնի նմանվել։ Մասնակիցները հիմնականում կրում են հպարտության խորհրդանիշներ, ինչպիսիք են վարդագույն եռանկյունները և ծիածանի դրոշները։

Քամինգ աութի ազգային օրը նաև նշվում է Իռլանդիայում, Շվեյցարիայում, Նիդերլանդներում և Մեծ Բրիտանիայում։ Միացյալ Նահանգներում Մարդու իրավունքների արշավը հովանավորում է ՔԱԱՕ-յի միջոցառումներն իր Քամինգ աութի ազգային նախագծի ներքո, օգնություն առաջարկելով ԼԳԲՏ անձանց, ամուսնական զույգերին, ծնողներին և երեխաներին, ինչպես նաև նրանց անմիջական ընկերներին և հարազատներին՝ ԼԳԲՏ ընտանիքների մասին իրազեկվածությունը բարձրացնելու համար։ 1995 թվականի ապրիլին Քենդիս Գինգրիչը դարձել է ՔԱԱՕ-յի խոսնակը։ 1999-2014 թվականներին Մարդու իրավունքների արշավը հայտարարում էր ամեն ՔԱԱՕ-յի «թեմատիկ երգը»․

 1999: Come Out to Congress
 2000: Think it O-o-ver (Who Will Pick the New Supremes?)
 2001: An Out Odyssey 
 2002: Being Out Rocks!
 2003: It's a Family Affair
 2004: Come Out. Speak Out. Vote. 
 2005: Talk About It
 2006: Talk About It
 2007: Talk About It
 2009: Conversations from the Heart
 2010: Coming Out for Equality
 2011: Coming Out for Equality
 2012: Come Out. Vote.
 2013: Coming Out Still Matters
 2014: Coming Out Still Matters

Քննադատություն 
Չնայած ՔԱԱՕ-ն տոնական օր էր ԼԳԲՏ համայնքի համար, կային որոշ քննադատական դիտողություններ, թե ինչպես է այս տոնը հավերժացնում հոմոնորմատիվությունը։ Փրեսթոն Միթչումը՝ սևամորթ քվիր հեղինակը, հոդված է գրել, որտեղ քննարկել է ՔԱԱՕ-յի բոլոր ենթադրությունները։ Այս հոդվածում Միթչումը չի վարկաբեկում նրանց, ովքեր քամինգ աութ են կատարել, այլ գովաբանում է նրանց խիզախության համար։ Սակայն նա ընդունում է, որ քամինգ աութը միշտ չէ, որ կարող է անվտանգ լինել ԼԳԲՏ մարդկանց համար, ովքեր բազմաթիվ մարգինալացված համայնքների մի մասն են կազմում։

Տես նաև 
Լռության օր
Տրանսգենդերների հիշատակի օր
ՁԻԱՀ-ի համաշխարհային օր

Ծանոթագրություններ

Արտաքին հղումներ 

 Քամինգ աութի ազգային օր (ԱՄՆ)
 Քամինգ աութի ազգային օր (Շվեյցարիա)
 RUComingOut՝ Քամինգ աութի իրական պատմություններ

Միջազգային օրեր
ԼԳԲՏ միջոցառումներ